[{"text_idx": "#000000", "text": "Scandium lo\u0303i Po\u0303hja-Tallinnasse eskiisprojekti elegantseks uueks elamukvartaliks"}, {"text_idx": "#000001", "text": "Scandium Kinnisvara koos Standup Arhitektuuribu\u0308rooga on va\u0308lja to\u0308o\u0308tanud elegantse elamurajooni eskiisi Po\u0303hja-Tallinnasse, otse Tallinna lahe liivase mereranna a\u0308a\u0308rde. Kvartalisse on kavandatud 8 eramut ja 11 paarismaja, kvartalisisesed mugavad liikumisvo\u0303imalused ja terviklik maastikuarhitektuurne na\u0308gemus."}, {"text_idx": "#000002", "text": "Carmen Pissarenko, Scandiumi tootearendus- ja mu\u0308u\u0308giosakonna juht: \u201ePo\u0303hja-Tallinnas Neeme ta\u0308naval paikneva piirkonna na\u0308ol on meie na\u0308gemuses tegemist unikaalse arhitektuurilise ja maastikuarhitektuurilise terviklikkusega Tallinna kinnisvara maastikul. Oleme lahendanud kogu ala u\u0308htses vo\u0303tmes, ja\u0308ttes seejuures ruumi piisavalt vaheldusrikkale varieeruvusele. Teede ja ta\u0308navate u\u0308lesehitus on meeldiva kulgemisega, mis rahustab liikluse kiirust ning pakub turvalisust pisematele jalgrattal ja to\u0303ukerattal liiklejatele. Neeme arendus on ka oma asukoha mo\u0303istes to\u0303eliselt eksklusiivne, nimelt on see ko\u0303ige kiiremini muutuval Kopli poolsaarel kiviviske kaugusel Tallinna su\u0308dalinnast, samas merea\u0308a\u0308res ning piirnemas juba va\u0308lja kujunenud aedlinnaku vaiksete ta\u0308navatega.\u201c"}, {"text_idx": "#000003", "text": "Nii avarate eramute kui maksimaalselt privaatsust pakkuva olemusega paarismajade puhul on silmas peetud ruumiprogrammi, mis toetab tulevasi elanikke igapa\u0308evaelu tegemistes, pakkudes pereliikmetele mo\u0303nusat kodus olemist ja seal kulgemist. Samuti on ta\u0308helepanu po\u0308o\u0308ratud funktsionaalsemate tegevuste ho\u0303lbustamisele, na\u0308iteks piisava avarusega majapidamisruumidele, panipaikadele ja hoiuruumidele. Eramutesse on integreeritud elegantseid lahendusi veinikeldrite, avarate SPA-alade ja kaunite terrasside na\u0308ol, tuues uude arendusse tavapa\u0308rasest rohkem unikaalseid aspekte."}, {"text_idx": "#000004", "text": "\u201eKoosto\u0308o\u0308s suurepa\u0308raste arhitektidega Standup bu\u0308roost jo\u0303udsime esteetiliselt nauditava tulemini, mida loodan, et meie projekti soetaja identselt ka ellu viib, tagades Tallinna linna tohutu suure arengu potentsiaaliga poolsaarele u\u0308he a\u0308gedaima uue kvartali!\u201c kommenteeris Pissarenko."}, {"text_idx": "#000006", "text": "Juba aprillis saab valmis uus moodne u\u0308u\u0308rimaja MAGMA Stuudiod. Esimesed ro\u0303o\u0303msad elanikud saavad Scandium Livingult sisustatud korterite vo\u0303tmed aprilli keskpaigas. MAGMAsse tuleb 151 u\u0308he- ja kahetoalist stuudiot ning lai valik elanikele mo\u0303eldud u\u0308hisalasid."}, {"text_idx": "#000007", "text": "Luige Kodudes sissemakse vaid 5% tavapa\u0308rase 15% asemel"}, {"text_idx": "#000008", "text": "Scandium Kinnisvara ja Everaus Kinnisvara andsid teada, et ka\u0308esoleval talvisel perioodil ku\u0308sitakse Luige Kodude suurarenduses sissemaksuks vaid 5% korterihinnast, Eestis tavapa\u0308rase 15% asemel. Ko\u0303rgete kulude hooajal, kus vana eluase vo\u0303ib no\u0303uda suuremaid kommunaalkulusid, soovitakse klientidele anda rohkem kindlustunnet ja ja\u0308tta suuremad tagavarad inimeste kontodele."}, {"text_idx": "#000009", "text": "Algavad Luige Kodude ehituse ettevalmistusto\u0308o\u0308d"}, {"text_idx": "#000010", "text": "Detsembri esimesel na\u0308dalal alustatakse Luige alevikus Luige Kodude kvartali ehituse ettevalmistusto\u0308o\u0308dega. To\u0308o\u0308de ka\u0308igus puhastatakse ala vo\u0303sast ja ma\u0308danenud puudest. Samuti puhastatakse sadeveekraanid ja tiigiala. Osa puudest, mis ja\u0308a\u0308vad ehitusala sisse, istutatakse u\u0308mber. Samuti sa\u0308ilitatakse Po\u0303llu ta\u0308navale rajatava kergliiklustee a\u0308a\u0308rde ja\u0308a\u0308vad tammed."}, {"text_idx": "#000011", "text": "Sooviksid teada meie hetke arenduste ja tulevaste projektide kohta rohkem? Ta\u0308ida andmed ja saa inspiratsiooni meie uudiskirjast."}, {"text_idx": "#000012", "text": "Hallivanamehe 4, korrus 6, Tallinn, 11317"}, {"text_idx": "#000013", "text": "Arendame elukvaliteeti luues inspireerivaid ruume"}]